Re Fotballklubb

Re Fotballklubb (stiftet 24. november 2008) holder til i Re i Vestfold. Klubben ble etablert etter en sammenslåing av de lokale klubbene Ivrig og Ramnes. Re FK overtok dermed plassen til Ivrig i 4. divisjon. Klubbens A-lag for herrer spiller 2025-sesongen i 4.divisjon. Klubbens A-lag for kvinner spiller 2025-sesesongen i 4. divisjon. 

Historie A-lag herrer
Res første sesong var i 2009, og den endte med en fin tredjeplass i 4. divisjon, langt bak de suveren mesterne Fram Larvik 2. Svake resultater på hjemmebane sørget for at klubben aldri var med i opprykkskampen, men man så konturene av hva som var i vente.

Neste sesong skulle bli en jubelsesong. Re FK startet med åtte strake seire og tok kommandoen i divisjonen. Det kom et tap borte mot Ørn Horten 2 i august, men det skulle vise seg å bli sesongens eneste. Ørn og Teie hang lenge godt med, men en 2-0-seier mot Teie i nest siste serierunde, foran over 500 tilskuere i Bergsåsen, sikret opprykket for Hein Henriksens mannskap.

I Re FKs første sesong i 3. divisjon i 2011 åpnet på best mulig vis med en sterk 3-0-seier borte mot Sparta Bragerøen. Hverdagen skulle vise seg å bli tøffere, og det ble til slutt en sisteplass i avdelingen, og med 17 poeng var de 13 poeng bak sikker plass.

2012-sesongen ble en mellomsesong for klubben, som endte trygt plassert midt på tabellen i 4. divisjon. I 2013-sesongen gikk det bedre. Igjen var det Ørn Horten 2 som var utfordrer, og lagene fulgte hverandre tett gjennom hele sesongen, men nok en gang ble opprykket sikret i nest siste serierunde. I Bergsåsen ble Fram 2 slått enkelt 6-2, og nok et opprykk var et faktum.

Foran 2014-sesongen i 3. divisjon ble laget forsterket med en rekke spillere utenfra, men på banen gikk det ikke like bra. Først i den 11. serierunden kom sesongens første seier, og på sommeren forsvant mange av de uten tilhørighet til bygda. Et purungt Re-lag bestående nesten utelukkende av juniorer klarte å fullføre sesongen, og selv om det ble noen store tap ga det verdifull erfaring til de unge spillerne. Fire poeng på 26 kamper ga en klar jumboplass.

2015 til 2017 ble tilbragt i 4. divisjon. Det ble en åttendeplass i 2015 etter en 5-4-seier mot Husøy i en underholdende avslutning på sesongen. I 2016 tok klubben noen steg og ble nummer seks, før det ble en niendeplass i 2017-sesongen. 

 Drakter og farger 
Re sine hjemmedrakter er helsvarte og bortedraktene er signaloransje. Det ble først bestemt at draktene skulle være hvite, men siden så mange lag i lokalområdet har hvite drakter så endte det med svart.
Et annet alternativ til draktfarge var grønt og gult, som representerer fargene i kommunevåpenet til Re kommune.

PeriodeProdusentSponsor2008–2013AdidasMeny2014-HummelMeny

 Arenaer 
Re FKs kamper blir spilt på Meny Stadion i Bergsåsen eller på Bibomyra. I tillegg er innendørshallen Meny Arena et alternativ på vinterstid.

 Klubbrekorder 
 Største seier: 10-2 mot Holmestrand, 22. juni 2010
 Største tap: 13-1 mot Start 2, 18. august 2014
 Største tilskuerantall: Bergsåsen Kunstgress, 520 tilskuere mot Teie, 30. september 2010
 NM: 2.kvalifiseringsrunde i 2015. Tapte 3-2 mot Runar.
 Flest kamper for klubben: Audun Kalleberg. 213 kamper.
 Flest mål for klubben: Harald Fredrik Heian, 63
(Oppdatert 02.11.2025)

 Trenere 
Espen Næss Lund er trener for Re Fotballklubb.
Under er det en liste over alle som har trent Re, fra 2008 til i dag.

  Navn Nasjonalitet År  Kristoffer Aas  2008–2009   Hein Irgens Henriksen  2009–2010   Leif Roger Budeng-Larsen  2011 Tore Flaatnes  2011 Hein Irgens Henriksen  2011-2014  Espen Syversen  2014 Tore Flaatnes  2015 Henrik Solskjær Arnesen  2016-2017 Morten Hønneland  2018-Hans Arne Tveiten2019Espen Næss Lund2020-2025

 Tabellstatistikk 
 Sesong Divisjon Kamper Seire Uavgjort Tap Poeng Sluttplassering 2009 4. div 22 12 3 7 39 3. 2010 4. div 22 19 2 1 59 1. 2011 3. div 26 5 2 19 17 14. 2012 4. div 20 9 1 10 28 6. 2013 4. div 24 17 2 5 53 1. 2014 3. div 26 1 1 24 4 14. 2015 4. div 20 8 1 11 25 8. 2016 4. div 22 10 0 12 30 6. 2017 4. div 18 3 4 11 13 9. 2018 4. div 20 7 4 9 25 6. 2019 4. div 22 5 2 15 17 10.2020Avlyst grunnet Covid-1920214. div11416137.20224. div228212267.20234. div203611159.20244. div221021312.20254. div222218811.

 Tidligere spillere 

 Espen Næss Lund

 Eksterne lenker 


Kategori:Fotballag i Vestfold
Kategori:Fotballag etablert i 2008	
Kategori:Sport i Tønsberg